L'Alcalde d'Alaquàs presenta a les veïnes i els veïns de la zona de Camí Vell de Torrent el projecte del parc de la Senyera
16/04/2003 11:31:00

# L'Alcalde d'Alaquàs presenta a les veïnes i els veïns de la zona de Camí Vell de Torrent el projecte del parc de la Senyera

*   16/04/2003 11:31:00
*   [Imprimir](#)
*   Compartir
*    https://www.alaquas.org/documento.asp?id\_do=8540

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8540%2F1&title=Ajuntament%20d%27Alaqu%C3%A0s.%20Prensa.L%27Alcalde%20d%27Alaqu%C3%A0s%20presenta%20a%20les%20ve%C3%AFnes%20i%20els%20ve%C3%AFns%20de%20la%20zona%20de%20Cam%C3%AD%20Vell%20de%20Torrent%20el%20projecte%20del%20parc%20de%20la%20Senyera)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8540/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8540/8540_Form_4.jpg)](https://www.alaquas.org/ficheros/documentos/2003/2/8540/8540_Form_10.jpg "<a href='https://www.alaquas.org/ficheros/documentos/2003/2/8540/8540_Form_10.jpg' target=_blank><i class='fa fa-external-link' aria-hidden='true'></i>.L'Alcalde d'Alaquàs presenta a les veïnes i els veïns de la zona de Camí Vell de Torrent el projecte del parc de la Senyera</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=8540&idioma=1&autotraduce=0)

L'Ajuntament d'Alaquàs inicia les obres de millora de la xarxa de clavegueram en aquest barri per a solucionar el risc d'inundacions

El dimarts 15 d'abril l'Alcalde d'Alaquàs, Jorge Alarte, va presentar a les veïnes i els veïns de la zona de Camí Vell de Torrent el projecte del nou Parc de la Senyera i de les obres de millora de clavegueram en aquest barri. La reunió es va celebrar al casal de la falla Camí Vell de Torrent d'Alaquàs i hi van assistir un gran nombre de veïnes i veïns interessats en aquest projecte que ha començat a executar-se fa un mes aproximadament.

Segons va explicar l'Alcalde d'Alaquàs, són tres els objectius prioritaris que es persegueixen amb l'execució d'aquest projecte. En primer lloc, solucionar en la zona de Camí Vell de Torrent el risc d'inundacions, després que l'Ajuntament d'Alaquàs elaborara un estudi per a conèixer les necessitats de les i els veïns d'aquesta zona. En aquest estudi es va detectar que el carrer d'Albacete i les seues immediacions era una zona susceptible de patir inundacions.

Amb la creació del Parc de la Senyera, l'Ajuntament pretén també crear més espais públics i més zones verdes en aquest barri, així com millorar les dotacions d'aquesta zona i augmentar la qualitat de vida de les ciutadanes i els ciutadans.

Dins d'aquest projecte, l'Ajuntament d'Alaquàs preveu diferents actuacions. En primer lloc, millorar la xarxa de clavegueram, construint 350 metres linials de col·lectors pluvials en els següents carrers: Cid, Senyera, Sant Lluís Gonzaga i Palleter. Aquests col·lectors, les obres dels quals ja han començat, finalitzaran al Camí Vell de Torrent i desembocaran en el barranc de Torrent. Amb aquesta xarxa de col·lectors, es resoldran els problemes d'aquesta zona i s'evitarà el risc d'inundacions en el barri.

D'altra banda, el parc de la Senyera limita amb els carrers d'Albacete, Palleter, Sant Lluís Gonzaga i la Senyera. Es tracta d'un nou espai públic de 5000 metres quadrats aproximadament que estarà dotat de jocs per a les i els menors de la ciutat, una zona habilitada com a escenari per a actuacions culturals, una àmplia zona de gespa i una font ornamental.